El director de cinema Rodrigo Cortés protagonitzarà una trobada amb el públic en les II Jornades Star Wars de Sagunt
27 de novembre 2017

![](/media/mc5evwit/18rodrigo-cortes_cuerpo.jpg)  
  

El director de cinema Rodrigo Cortés protagonitzarà dissabte que ve, 2 de desembre, una trobada amb el públic en el marc de les II Jornades Star Wars de Sagunt. Durant l'acte, que tindrà lloc a les 13 hores en el Casal Jove del Port de Sagunt, el conegut realitzador (i seguidor declarat de la saga) compartirà amb els assistents les seues impressions sobre l'univers creat per George Lucas, així com la seua particular fascinació per les pel·lícules originals de la franquícia.  
  
Cortés (Pazos Hermos, Orense, 1973) s'ha convertit per mèrits propis en un nom clau del thriller espanyol contemporani gràcies a treballs tan celebrats com _Concursante_ (2007), _Buried_ (2011) o _Luces rojas_ (2012). Guanyador d'un premi Goya, ha dirigit a estreles internacionals com Robert de Niro, Sigourney Weaver o Ryan Reynolds, i recentment ha finalitzat el rodatge de la seua última producció, _Down a Dark Hall_, un relat fantàstic basat en la novel·la de Lois Duncan i protagonitzat per AnnaSophia Robb i Uma Thurman.  
  
La segona edició de les Jornades Star Wars, organitzades per la regidoria de Joventut de l'Ajuntament de Sagunt, es desenvoluparan durant els dies 1, 2 i 3 de desembre amb un complet programa que inclou exposicions, xarrades, projeccions, teatre infantil, animació _cosplay_, concerts, competicions de videojocs o tallers per als més xicotets, entre moltes altres sorpreses.

*   [](http://www.facebook.com/sharer.php?u=https://aytosagunto.es/va/actualitat/el-director-de-cinema-rodrigo-cortes-protagonitzara-una-trobada-amb-el-public-en-les-ii-jornades-star-wars-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-director-de-cinema-rodrigo-cortes-protagonitzara-una-trobada-amb-el-public-en-les-ii-jornades-star-wars-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-director-de-cinema-rodrigo-cortes-protagonitzara-una-trobada-amb-el-public-en-les-ii-jornades-star-wars-de-sagunt/ "Linked In")
*   [](mailto:?body=https://aytosagunto.es/va/actualitat/el-director-de-cinema-rodrigo-cortes-protagonitzara-una-trobada-amb-el-public-en-les-ii-jornades-star-wars-de-sagunt/)